Javaslat A TANÁCS HATÁROZATA a veszélyes hulladékok országhatárokat átlépő szállításának ellenőrzéséről és ártalmatlanításáról szóló bázeli egyezmény részes felei konferenciájának tizenegyedik ülésszakán az Egyezmény IX. mellékletében (B. lista) szereplő hulladékjegyzék módosítása tekintetében az Európai Unió nevében elfogadandó álláspontról /* COM/2013/093 final - 2013/0055 (NLE) */





INDOKOLÁS 1. A veszélyes hulladékok országhatárokat átlépő szállításának ellenőrzéséről és ártalmatlanításáról szóló, 1989. március 22-én aláírt bázeli egyezmény (a továbbiakban: Bázeli Egyezmény) ellenőrzési eljárást határoz meg a veszélyes hulladékoknak a részes felek viszonylatában történő kivitele és behozatala tekintetében. Az Egyezmény 1992-ben lépett hatályba, rendelkezéseit ma 175 részes fél tekinti magára nézve kötelezőnek. Az EU a Bázeli Egyezménynek részes fele. 2. A Bázeli Egyezmény mellékleteinek módosítására vonatkozó eljárást az Egyezmény 17. és 18. cikke szabályozza. Bármely módosításra egy részes félnek kell javaslatot tennie, majd a titkárság legalább hat hónappal azon ülés előtt, amelyen azt elfogadásra előterjesztik, értesíti a feleket a javaslatról. Minden ilyen módosítást a részes felek konferenciájának kell elfogadnia, és a módosítás az értesítő körlevélnek a letéteményes általi kiküldésétől számított hat hónapot követően hatályba léphet. 3. A Bázeli Egyezmény IX. melléklete egy hulladékjegyzéket tartalmaz. A felsorolt hulladékokra az Egyezmény 1. cikke (1) bekezdésének a) pontja nem vonatkozik, ezért azok az Egyezmény értelmében nem minősülnek veszélyes hulladéknak, kivéve, ha olyan mértékben tartalmaznak az I. mellékletben felsorolt anyagot, hogy annak következtében a III. mellékletben felsorolt tulajdonságokat mutatnak. Az I. melléklet felsorolja az ellenőrizendő hulladékokat (hulladékáramok) és hulladék-összetevőket. A III. melléklet a veszélyességi jellemzők jegyzékét tartalmazza. A Bázeli Egyezmény IX. mellékletének (B. lista) új tételekkel való kiegészítésére vonatkozóan 2011 januárjában és februárjában a következő öt új kérelem érkezett: a) Folyadékok tárolására szolgáló elhasználódott göngyölegek előkezeléséből származó, el nem különíthető műanyaghányad; b) Nyomásérzékeny, laminált öntapadós címke hulladéka, amely a címkegyártás során használt, a IX. mellékletben a B3020 kód alá be nem sorolt nyersanyagokat tartalmaz; c) Folyadékok tárolására szolgáló elhasználódott göngyölegek előkezeléséből származó, el nem különíthető műanyag/alumínium-hányad; d) Biológiailag tisztán lebontható mezőgazdasági, kertészeti, erdészeti, kerti, zöldterületi (parkokból, temetőkből származó) hulladék; e) Főként papírból és némi műanyagból álló, maradékanyagokat nem tartalmazó, a IX. mellékletben a B3020 kód alá be nem sorolt összetett csomagolás. 4. A hulladékszállításról szóló, 2006. június 14-i 1013/2006/EK európai parlamenti és tanácsi rendelet[1] IIIB. melléklete ideiglenesen kiegészítésre került a fenti hulladékokra vonatkozó bejegyzésekkel, amíg határozat nem születik azok beillesztéséről a Bázeli Egyezmény IX. mellékletébe (B. lista). Erre a hulladékszállításról szóló 1013/2006/EK rendelet IIIB. mellékletének egyes osztályozatlan hulladékok felvétele céljából történő módosításáról szóló 135/2012/EU bizottsági rendelet[2] elfogadásával került sor. 5. A nyitott munkacsoport (OEWG) a 2012. szeptember 25–28-án tartott nyolcadik ülésén foglalkozott javasolt módosításokkal. A javaslatok megvitatását követően a nyitott munkacsoport – OEWG-8/6 határozatának (2) bekezdésében – jóváhagyta az Egyezmény IX. mellékletébe beillesztendő alábbi bejegyzéstervezet előterjesztését a Bázeli Egyezmény részes felei konferenciájának 2013 májusában tartandó tizenegyedik ülésszakán (COP-11): „B3075 Természetes növényalapú, mezőgazdasági, kertészeti, erdészeti, kerti, zöldterületi (parkokból, temetőkből származó) biomassza-hulladék, amely nem tartalmaz az I. mellékletben felsorolt anyagokat olyan koncentrációban, hogy a III. melléklet szerinti tulajdonságokat mutasson.” A nyitott munkacsoport OEWG-8/6 határozatának (3) bekezdése egy, az Egyezmény IX. mellékletébe beillesztendő olyan, alternatív bejegyzéstervezetet is javasol a részes felek konferenciájának tizenegyedik ülésszakán történő megvitatásra, amelyben négy javaslatot összevonnának, a laminált címke hulladékára vonatkozó módosítással vagy anélkül: „B3025 [Főként] papírból, műanyagból és alumíniumból álló összetett csomagolás, és az ilyen csomagolás előkezeléséből származó [és ezeket az anyagokat tartalmazó] frakciók [, ideértve a [nyomásérzékeny, öntapadós] laminált címke hulladékát], amely nem tartalmaz az I. mellékletben felsorolt anyagokat olyan koncentrációban, hogy a III. melléklet szerinti tulajdonságokat mutasson.” 6. A részes felek konferenciája a tizenegyedik ülésszakán határozhat a hulladékokra vonatkozó kérelmekben javasolt bejegyzések bármelyikének, vagy a nyitott munkacsoport (OEWG) nyolcadik ülése által továbbított bejegyzések bármelyikének beillesztéséről, vagy e bejegyzések bármelyikének módosított formában történő beillesztéséről az Egyezmény IX. mellékletébe (B. lista). 2013/0055 (NLE) Javaslat A TANÁCS HATÁROZATA a veszélyes hulladékok országhatárokat átlépő szállításának ellenőrzéséről és ártalmatlanításáról szóló bázeli egyezmény részes felei konferenciájának tizenegyedik ülésszakán az Egyezmény IX. mellékletében (B. lista) szereplő hulladékjegyzék módosítása tekintetében az Európai Unió nevében elfogadandó álláspontról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 191. cikke (1) bekezdésére, összefüggésben 218. cikke (9) bekezdésével, tekintettel az Európai Bizottság javaslatára, mivel: (1) A veszélyes hulladékok országhatárokat átlépő szállításának és ártalmatlanításának ellenőrzéséről szóló bázeli egyezmény 1992-ben lépett hatályba. (2) A Bázeli Egyezmény 17. és 18. cikke értelmében az Egyezmény bármely módosítását a részes felek konferenciájának ülésén kell elfogadni. (3) A Bázeli Egyezmény IX. mellékletének (B. lista) új tételekkel való kiegészítésére vonatkozóan 2011 januárjában és februárjában öt új kérelem érkezett. A hulladékszállításról szóló 1013/2006/EK rendelet IIIB. mellékletének egyes osztályozatlan hulladékok felvétele céljából történő módosításáról szóló 135/2012/EU rendelettel[3] a hulladékszállításról szóló, 2006. június 14-i 1013/2006/EK európai parlamenti és tanácsi rendelet[4] IIIB. melléklete ideiglenesen kiegészült a fenti kérelmekben szereplő hulladékokra vonatkozó bejegyzésekkel, amíg határozat nem születik azok beillesztéséről a Bázeli Egyezmény IX. mellékletébe (B. lista). (4) A benyújtott javaslatok megvitatását követően a nyitott munkacsoport (OEWG) 2012. szeptember 25-28-án tartott nyolcadik ülésén jóváhagyta két, az Egyezmény IX. mellékletébe beillesztendő bejegyzéstervezet előterjesztését a Bázeli Egyezmény részes felei konferenciájának 2013 májusában tartandó tizenegyedik ülésszakán. (5) A részes felek konferenciája a tizenegyedik ülésszakán határozhat a hulladékokra vonatkozó kérelmekben javasolt bejegyzések bármelyikének, vagy a nyitott munkacsoport (OEWG) nyolcadik ülése által továbbított bejegyzések bármelyikének beillesztéséről, vagy e bejegyzések bármelyikének módosított formában történő beillesztéséről az Egyezmény IX. mellékletébe (B. lista). ELFOGADTA EZT A HATÁROZATOT: 1. cikk A Bázeli Egyezmény részes felei konferenciájának tizenegyedik ülésszakán az Egyezmény IX. mellékletében (B. lista) szereplő hulladékjegyzék módosítása tekintetében az Európai Unió nevében képviselendő álláspont az, hogy a hulladékokra vonatkozó kérelmekben javasolt bejegyzéseknek vagy a nyitott munkacsoport (OEWG) nyolcadik ülése által továbbított bejegyzéseknek bármelyike, vagy módosított formában e bejegyzések bármelyike kerüljön beillesztésre az Egyezmény IX. mellékletébe (B. lista). A Bázeli Egyezmény részes felei konferenciájának tizenegyedik ülésszakán az Unió képviselői ezen álláspontot érintő kismértékű változtatásokat elfogadhatnak a Tanács további határozata nélkül. 2. cikk A Bázeli Egyezmény részes felei konferenciájának tizenegyedik ülésszakán az Egyezmény IX. mellékletének (B. lista) módosítása tekintetében hozott határozatot elfogadása után ki kell hirdetni az Európai Unió Hivatalos Lapjában. 3. cikk Ez a határozat […]-án/én lép hatályba. Kelt Brüsszelben, -án/-én. a Tanács részéről az elnök [1] HL L 190., 2006.7.12., 1. o. [2] HL L 46., 2012.2.17., 30. o. [3] HL L 46., 2012.2.17., 30. o. [4] HL L 190., 2006.7.12., 1. o.